«Լույսի»` Գյումրիում ունեցած վերջին հաջողությունները ներկայացնելով` «Լույսի» կրթաթոշակառու Խաչիկ Կարամանուկյանը խոսեց Գյումրու թիմի աշխատանքի և էլեկտրոնային առևտրային հարթակի` «ԱրտՄենիա» կայքի հիմնադրման մասին: Երևանի գեղարվեստի պետական ակադեմիայի Գյումրու մասնաճյուղի տնօրեն Համբարձում Ղուկասյանը և «Շիրակ թեքնոլոգիս» ընկերության տնօրեն Ավետիք Եսայանը ներկայացրին իրենց փորձը Գյումրու արվեստի և տեխնոլոգիաների բնագավառների զարգացման գործում: Այնուհետև Գյումրու վարպետության դասընթացի մասնակիցները ցուցադրեցին «կենդանի» զարդերի նախատիպերը՝ ապշեցնելով և հիացմունք պատճառելով հանդիսատեսին, իսկ «Լիվինգ-արտ-լաբս»-ի հիմնադիր և գլխավոր տնօրեն Ֆլորան Ազիոսմանովը խոսեց վերջերս տեղի ունեցած համաշխարհային պրեմիերայի՝ «Լույսի» լիվինգ զարդերի մասին։